**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Գյուղատնտեսական և շինարարական տեխնիկայի պետական հաշվառման գործընթաց։ |
| Արդյունք | Գյուղատնտեսական և շինարարական տեխնիկայի հաշվառման համարանիշի, տեխնիկական վկայագրի տրամադրում։ |
| Դիմումատու | Ֆիզիկական և իրավաբանական անձ։ |
| Ծառայության տեսակ | Ծառայությունը մատուցվում է ֆիզիկական անձի և իրավաբանական անձի կողմից ՀՀ ՆԳՆ [հաշվառման-քննական ծառայությունների մատուցման, թույլտվությունների և լիցենզավորման](https://mia.gov.am/%d5%b6%d5%a1%d5%ad%d5%a1%d6%80%d5%a1%d6%80%d5%b8%d6%82%d5%a9%d5%b5%d5%b8%d6%82%d5%b6/%d5%af%d5%a1%d5%bc%d5%b8%d6%82%d6%81%d5%be%d5%a1%d5%ae%d6%84-%d6%87-%d5%a1%d5%b7%d5%ad%d5%a1%d5%bf%d5%a1%d5%af%d5%a1%d5%a6%d5%b4/#4093c8dbca53aa3ce) վարչության հաշվառման-քննական ստորաբաժանումներ դիմելու (այցելելու, ոչ առցանց) եղանակով։ |
| Ներկայացման ենթակա տեղեկատվություն | Դիմումատուն ներկայացնում է՝  ա) դիմում,  բ) գյուղատնտեսական տեխնիկայի սեփականության իրավունքը հավաստող փաստաթուղթ,  գ) ինքնաշեն գյուղատնտեսական տեխնիկայի հաշվառման դեպքում հիմնական հանգույցների (շարժիչի, ամրաշրջանակի) ձեռքբերման օրինականությունը հավաստող փաստաթղթեր:  Սույն կետի «բ» և «գ» ենթակետերում նշված փաստաթղթերն են՝ գյուղատնտեսական տեխնիկայի նկատմամբ իրավունքների ծագման, փոփոխման կամ դադարեցման վերաբերյալ սահմանված կարգով կնքված պայմանագրերը, հաշիվ-ապրանքագրերը, ապրանքային կամ դրամարկղային չեկերը, նոտարի կողմից տրված ակտերը և Հայաստանի Հանրապետության օրենսդրությամբ նախատեսված իրավունքը հաստատող այլ փաստաթղթեր.  դ) գյուղատնտեսական տեխնիկայի հաշվառման համար օրենքով նախատեսված պետական տուրքերի վճարման անդորրագրերը.  ե) ֆիզիկական անձը` անձը հաստատող փաստաթուղթ, իսկ իրավաբանական անձը` պետական գրանցման վկայական:  **Սեփականատերը գյուղատնտեսական տեխնիկայի տեխնիկական վկայագրի կամ պետական համարանիշի կորստի դեպքում նորը (կրկնօրինակը) տրամադրելու համար ներկայացնում է՝**  ա) դիմում,  բ) տեխնիկական վկայագրի կամ պետական համարանիշի կորստի վերաբերյալ հայտարարություն` հազար և ավելի տպաքանակ ունեցող մամուլում,  գ) տեխնիկական վկայագրի կամ պետական համարանիշի կրկնօրինակը հատկացնելու համար սահմանված պետական տուրքի մուծման անդորրագիր:  **Սեփականատերը գյուղատնտեսական տեխնիկան հաշվառումից հանելու համար ներկայացնում է`**  ա) սահմանված ձևի դիմում,  բ) հաշվառումից հանելու համար սահմանված պետական տուրքի մուծման անդորրագիր,  գ) տեխնիկական վկայագիր և պետական համարանիշ: |
| Կոնտակտային տվյալներ | ՀՀ ՆԳՆ ՀՔԾՄԹԼ վարչություն Ծովակալ Իսակովի 9  Երևանի ՀՔԲ ք. Երևան Գաջագործների 76  Կոտայքի մարզի ՀՔԲ Նոր գյուղ 1-ին փողոց 7/1    Արմավիրի մարզի ՀՔԲ Արմավիրի մարզ, ք. Մեծամոր, վարչական շենք 1  Արարատի մարզի ՀՔԲ Արարատի մարզ, Մխչյան-Հովտաշեն 1    Արագածոտնի մարզի ՀՔԲ ք. Աշտարակ Ն. Աշտարակեցու 3  Շիրակի մարզի ՀՔԲ Ք. Գյումրի, Թբիլիսյան խճ. 2/14  Լոռու մարզի ՀՔԲ ք.Վանաձոր, Լոռվա-1 ՀՔԲ-ի տարածք    Գեղարքունիքի մարզի ՀՔԲ ք.Սևան գ. Լճաշեն խաչմերուկ  Գեղարքունիքի մարզի ՀՔԲ ք. Մարտունի Մյասնիկյան 100/1  Տավուշի մարզի ՀՔԲ ք. Իջևան Վասիլյան 3  Սյունիքի մարզի ՀՔԲ ք.Կապան, Գ.Արզումանյան-128բ  Սյունիքի մարզի ՀՔԲ ք.Գորիս Երևանյան խճ.17/1  Վայոց Ձորի մարզի ՀՔԲ ք. Եղեգնաձոր, Երևանյան խճուղի 3/2    **Հեռախոս՝** [**+374-60-838302**](tel:+37460838302)  **Կայք՝** **roadpolice.am** |
| Գործընթաց | Վկայական ստանալու համար դիմումատուի կողմից նշված փաստաթղթերը ներկայացնելուց հետո կատարվում են փաստաթղթերի ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ։ Փաստաթղթերով ներկայացված և զննման արդյունքներով արձանագրված տեխնիկական տվյալների համապատասխանության դեպքում 3 աշխատանքային օրվա ընթացքում կատարում է հաշվառում, սեփականատիրոջը տալիս է պետական համարանիշ, ստորագրված և կնքված տեխնիկական վկայագիր։ Նախարարության աշխատողը սեփականատիրոջ, գյուղատնտեսական տեխնիկայի, ինչպես նաև հատկացված տեխնիկական վկայագրի և պետական համարանիշի տվյալները գրառում է հաշվառման գրքում: Տեխնիկան հաշվառելու և հաշվառումից հանելու մասին տեխնիկական վկայագրի համապատասխան բաժնում կատարվում է գրառում, որը ստորագրում և կնքում է նախարարության համապատասխան ստորաբաժանման կնիքով։  Տեխնիկայի հաշվառման պահանջներին անհամապատասխանության դեպքում 3-օրյա ժամկետում սեփականատիրոջը գրավոր տեղեկացնում է մերժման մասին` նշելով դիմումում նշված տվյալներում և ներկայացված փաստաթղթերում հաշվառման ներկայացված տեխնիկայի զննման գործընթացում հայտնաբերված թերությունները։Գյուղատնտեսական տեխնիկայի հաշվառման մերժման դեպքում սեփականատերն իրավունք ունի բողոքարկելու նախարարության աշխատողի գործողությունը` Հայաստանի Հանրապետության օրենսդրությամբ սահմանված կարգով: |
| Ծառայության վճար | **Ծառայության վճարները կարգավորվում են «Պետական տուրքի մասին» օրենքով սահմանված կարգով․**  1) գյուղատնտեսական ինքնագնաց մեքենաների գրանցման և պետական համարանիշների տրամադրում՝ բազային տուրքի հնգապատիկի չափով (5 000 ՀՀ դրամ),  2) գյուղատնտեսական ինքնագնաց մեքենաների կորցրած պետական համարանիշի վերականգնում՝ բազային տուրքի տասնապատիկի չափով (10 000 ՀՀ դրամ),  3) տրակտորային կցանքների պետական համարանիշների տրամադրում՝ բազային տուրքի եռապատիկի չափով (3 000 ՀՀ դրամ),  4) տրակտորային կցանքների պետական համարանիշների վերականգնում՝ բազային տուրքի վեցապատիկի չափով (6 000 ՀՀ դրամ),  5) գյուղատնտեսական ինքնագնաց մեքենաները գրանցելու, վերագրանցելու, հաշվառումից հանելու, ինչպես նաև դրանց գրանցման տվյալների փոփոխության հետ կապված որևէ գործողության կատարում՝ բազային տուրքի 50 տոկոսի չափով (500 ՀՀ դրամ)։ |
| Վճարում | Ծառայության դիմաց վճարումը իրականացվում է դիմելու ժամանակ՝ անկանխիկ եղանակով։ |
| Կարգավորումներ | «Գ**յուղատնտեսական տեխնիկայի շահագործման մասին**» օրենք 2005 թվականի մայիսի 20։  ՀՀ կառավարության 2006 թվականի հունվարի 19-ի N 60-Ն որոշում։ |
| Բողոքարկման ընթացակարգ | Քաղաքացին ծառայության մատուցման արդյունքի կամ այլ ցանկացած խնդրի վերաբերյալ բողոքներն ու առաջարկությունները կարող է ներկայացնել ստորաբաժանման քարտուղարություն անձամբ՝ թղթային տարբերակով՝ ք․ Երևան, Իսակովի 9 հասցեով, նաև առցանց՝ e-request.am կայքով՝ վերադասության կարգով, ինչպես նաև դատական կարգով։ |